ব্রিংগিং আপ বেবি
ব্রিংগিং আপ বেবি (ইংরেজি: Bringing Up Baby) হল হাওয়ার্ড হক্‌স পরিচালিত ১৯৩৮ সালের মার্কিন স্ক্রুবল হাস্যরসাত্মক চলচ্চিত্র। হ্যাগার ওয়াইল্ড রচিত ছোটগল্প অবলম্বনে ছবিটির চিত্রনাট্য রচনা করেন ডুডলি নিকোল্‌স ও ওয়াইল্ড। ছোটগল্পটি ১৯৩৭ সালের ১০ই এপ্রিল কলিয়ার্স উয়িকলি ম্যাগাজিনে প্রকাশিত হয়েছিল। এতে শ্রেষ্ঠাংশে অভিনয় করেন ক্যাথরিন হেপবার্ন ও ক্যারি গ্র্যান্ট। ১৯৯০ সালে লাইব্রেরি অব কংগ্রেস চলচ্চিত্রটিকে "সাংস্কৃতিক, ঐতিহাসিক, বা নান্দনিকভাবে গুরুত্বপূর্ণ" বিবেচনায় মার্কিন যুক্তরাষ্ট্রের জাতীয় চলচ্চিত্র রেজিস্ট্রিতে সংরক্ষণের জন্য নির্বাচন করে। এছাড়া চলচ্চিত্রটি আমেরিকান ফিল্ম ইনস্টিটিউটের করা সর্বকালের সেরা ১০০ মার্কিন চলচ্চিত্রের তালিকায় ৮৮তম স্থান অধিকার করে।